Metoda ingenioasă găsită de un bărbat din SUA pentru a călători fără bilet cu avionul
Un bărbat de 26 de ani din SUA a găsit o metodă ingenioasă, dar ilegală, ca să poată călători cu avionul fără bilet.
A pozat tichetul unui alt pasager și a reușit să urce la bord prezentând poza care includea codul de bare. Camerele de supraveghere l-au surprins în timp ce făcea manevra.
Întrucât în avion s-au ocupat toate locurile, i s-a transmis că trebuie să aștepte zborul următor. Însă el era nerăbdător să ajungă acasă. Aflat la bord, s-a ascuns în toaletă, în speranța că nu va fi reperat.
Însoțitoarele de zbor și-au dat seama că nu are bilet, iar aparatul de zbor a făcut cale întoarsă.
Pe aeroport îl așteptau polițiștii, care l-au încătușat.